Voit vaihtaa laskun vaivattomaan ja ekologiseen e-laskuun verkkopankissasi. E-laskun käyttöönoton jälkeen sinun ei tarvitse enää näppäillä viitenumeroita itse ja samalla säästät luontoa paperinkulutuksen vähentyessä.
Näin teet e-laskun käyttöönoton omassa verkkopankissasi:
Ota viimeisin lasku esille ja etsi seuraavat tiedot (vaihtoehtoisesti löydät laskutustiedot Santanderin verkkopalvelusta Sopimustiedot-sivulta kohdasta Laskujen tiedot):
Maksun saaja
Asiakasnumero
Sopimusnumero
Tilaa verkkopankissasi e-lasku laskuttajan nimellä (maksun saaja laskullasi) ja syötä asiakasnumero ja sopimusnumero niille varattuihin kenttiin.
Käyttöönoton jälkeen saat sopimuksesi laskut jatkossa verkkopankkiisi e-laskuina. Tieto e-laskun tilaamisesta siirtyy pankin kautta Santanderin asiakasrekisteriin. Huom! Tietojen oikeellisuus on edellytys e-laskutilauksen onnistumiselle.